**After Hours** on kanadalaisen R&B-laulaja The Weekndin neljäs studioalbumi, joka julkaistiin vuoden 2020 maaliskuussa levy-yhtiöiden XOn ja Rebublic Recordsin toimesta. Ennen albumin julkaisua, artisti itse vahvisti, että *After Hours* tulisi olemaan tyyliltaan erilainen verrattuna hänen vuonna 2016 julkaistuun *Starboy*-albumiinsa. *After Hours* sisältää vaikutteita dreampopin ja uuden aallon musiikkigenreistä, ja sen kappaleet käsittelevät teemoja, kuten ylimielisyyttä, itsevihaa ja röyhkeyttä.

Albumilta julkaistiin neljä singleä "Heartless", "Blinding Lights", "In Your Eyes" ja "Save Your Tears", joista kolme nousi listaykkösiksi useissa maissa sekä myivät platinaa. Albumi sai ylistystä myös kriitikoilta, ja se nousikin US Billboard 200 -listan kärkeen, pysyen siellä neljä viikkoa putkeen. *After Hours* ei jäänyt ainoastaan Yhdysvaltojen sisäiseksi menestykseksi vaan se saavutti huippupaikan myös kahdessakymmenessä muussa maassa, lukuunottaen Suomessa.

Albumin musiikkivideot on ohjannut suomalainen Anton Tammi.

Taustaa ja julkaisu
-------------------

Esiintyessään yleisölle marraskuussa 2018, The Weeknd mainitsi, että "*luku 5 tulossa pian*." 12. tammikuuta 2019 artisti paljasti lisää tulevasta projektistaan, kun hän twiittasi "*ei enää päiväsaikamusiikkia*", joka sai hänen faninsa ja median uskomaan, että projekti olisi jatkoa hänen EP-levylle *My Dear Melanchony*. 6. elokuuta The Weeknd vahvisti, että kyseessä tulisi olemaan uusi albumi. Viiden kuukauden hiljaisuuden jälkeen tulevalta albumilta julkaistiin single "Blinding Lights", ja päivää myöhemmin toinen kappale "Heartless".

Helmikuussa 2020 The Weeknd ilmoitti 48-sekuntia pitkällä teaserilla, että albumin nimeksi tulee *After Hours*. Pari päivää tämän jälkeen albumin julkaispäivämäärä ilmoitettiin, 20. maaliskuuta, ja sen lisäksi *After Hoursin* samanniminen kappale julkaistiin singlenä. 17. marraskuuta, viimeisellä viikolla ennen *After Hoursin* julkaisua, The Weeknd jakoi albumin kappalelistan , ja kaksi päivää myöhemmin ilmoitti, että albumi osoitetaan fanille ja XO Podcastin isännälle, Lancelle, joka menehtyi edellisenä yönä. 23. maaliskuuta, vain kolme päivää albumin virallisen julkaisun jälkeen, julkaistiin sen deluxe-versio, joka sisälsi viisi remixiä.

Seitsemän päivää myöhemmin, *My Dear Melachonyn* kaksoisvuosipäivänä, uudistettu deluxe julkaistiin, joka sisälsi alkuperäisten kappaleiden ja remixien lisäksi kolme uutta bonuskappaletta. Myöhemmin The Weeknd julkaisi uuden EP-levyn nimeltä *After Hours (Remixes)*, joka nimensä mukaisesti sisälsi deluxe-version ja yleisölle uusia remixejä.

Vastaanotto
-----------

*After Hours* on kriitikoiden laajasti ylistämä albumi. Metacriticissä albumi on saanut pisteiksi 80/100 perustuen noin 970 arvosteluun ja AnyDecentMusic? kokosi useiden musiikkisivustojen arvosteluista *After Hoursin* keskiarvoksi yhteensä 7.7/10.

Candance McDuffie albumia ylisti *Consequence of Soundissa* kirjoittaessaan "sitä myötä kun hän [The Weeknd] kehittyy, hän jatkaa itsensä uudelleenkeksimistä ja tietää tasan tarkkaan miten saada fanit koukkuun. Ja *After Hours* on todiste siitä, että hän ei ole vielä valmis; itse asiassa hän on vasta aloittelemassa." *Exclaim!*-sivuston arvostelija Jacob Carey puolestaan kirjoitti, että "*After Hours* tuntuu olevan The Weekndin oma versio Vegasista - paikasta, jossa hemmottelua, itsevihaa ja röyhkeyttä ei vain oteta vastaan, vaan siihen myös rohkaistaan." *The Guardianin* kriitikko Michael Craigg kehui albumia, ylistäen sen "kerronnan yhteneväisyyttä" ja sanoen "kappaleet sulautuvat toisiinsa, ja ääniviittaukset ovat täynnä siistittyjä säikeitä, jotka aiemmin olisi jätetty purkautumaan. Tasapainottamalla hänen musiikillisen persoonallisuutensa kahta puolta, *After Hours* tuntuu ensimmäiseltä The Weekndin albumulta hetkeen, joka tarjoaa selkeän, uniikin näkemyksen turhauttavan abstraktisuuden sijaan." NME:n toimittaja Luke Britton kutsui After Hoursia "The Weekndin parhaimmaksi albumiksi."

Jon Dolan kirjoitti *Rolling Stoneen*, että "albumi saavuttaa tasapainon The Weekndin varhaisten EP-levyjen ja *My Dear Melancholyn* synkän melodraaman sekä vuoden 2016 albumin *Starboyn* popmaisuuden välillä." Variety-lehden toimittaja Jem Aswad After Hoursia puolestaan kommentoi seuraavasti: "The Weeknd aloittaa uuden aikakauden toistaiseksi parhaiten toteutetulla albumillaan *After Hours*." Hän lopetti arvostelun sanomalla "*After Hours* on yksi viime vuosikymmenen menestyneimmistä sävellyksistä, joka testaa innovaatioiden ja kaupallisuuden tasapainoa." David Smyth ylisti kappaletta "Blinding Lights" *Evening Standardissa,* mutta kritisoi albumia sanomalla, että kappaleiden taso laskee loppua kohden.

* Metacritic: 80/100
* NME: 4/5 tähteä
* Pitchfork: 7.9/10
* Rolling Stone: 3.5/5 tähteä
* The Guardian: 4/5 tähteä
* PopMatters: 8/10

Kappaleet
---------

#### *After Hoursin* kappalelista

1. Alone Again – 4.10
2. Too Late – 3.59
3. Hardest to Love – 3.31
4. Scared to Live – 3.11
5. Snowchild – 4.07
6. Escape from LA – 5.55
7. Heartless – 3.21
8. Faith – 4.43
9. Blinding Lights – 3.21
10. In Your Eyes – 3.57
11. Save Your Tears – 3.35
12. Repeat After Me (interlude) – 3.15
13. After Hours – 6.01
14. Until I Bleed Out – 3.12

#### Deluxe edition bonuskappaleet

1. 
2. Nothing Compares – 3.42
3. Missed You – 2.24
4. Final Lullaby – 3.05

#### Remixes EP

1. Heartless (Remix) – 3.20 (feat. Lil Uzi Vert)
2. Blinding Lights (Chromatics Remix) – 4.21 (feat. Chromatics)
3. Save Your Tears (OPN Remix) – 3.40
4. Heartless (Vaporwave Remix) – 2.45 (feat. Lil Uzi Vert)
5. After Hours (Blaze Remix) – 3.58
6. Scared to Live (SNL Live) – 3.37

Lähteet
-------

1. ↑  Herrera, Isabella: The Weeknd: After Hours Album Review *Pitchfork*.  24.3.2020. Viitattu 27.8.2020. (englanniksi)
2. ↑  Ruohisto, Wilma: Torille! Mystinen suomalaisohjaaja voitti MTV Video Music Awards -gaalan himotuimman palkinnon – kaikki alkoi kosteasta yöstä Hollywoodissa *Ilta-Sanomat*.  31.8.2020. Viitattu 30.12.2020.
3. ↑  Krol, Charlotte: The Weeknd teases 'Chapter VI' album, shares new artwork *NME*.  30.6.2019. Viitattu 28.8.2020. (englanniksi)
4. ↑  Skinner, Tom: Is The Weeknd’s new album finally on its way? *NME*.  7.8.2019. Viitattu 28.8.2020. (englanniksi)
5. ↑  The Weeknd Teases New Music *Rap-Up*.  25.11.2019. Viitattu 28.8.2020. (englanniksi)
6. ↑  Yoo, Noah: The Weeknd Announces New Album After Hours *Pitchfork*.  14.2.2020. Viitattu 28.8.2020. (englanniksi)
7. ↑  Williams, Aaron: The Weeknd Reveals The Title Of His New Album With A Surreal Teaser Video *Uppoxx*.  14.2.2020. Viitattu 28.8.2020. (englanniksi)
8. ↑  Grant, Shawn: The Weeknd Reveals the Tracklist for 'After Hours' Album *The Source*.  18.3.2020. Viitattu 28.8.2020. (englanniksi)
9. ↑  The Weeknd Dedicates New Album 'After Hours' to Fan Who Died *Rap-Up*.  19.3.2020. Viitattu 28.8.2020. (englanniksi)
10. ↑  Li, Nicolaus: The Weeknd Surprises Fans With Deluxe Version of 'After Hours' *Hypebeast*.  23.3.2020. Viitattu 28.8.2020. (englanniksi)
11. ↑  Bloom, Madison: The Weeknd Shares Three New Songs: Listen *Pitchfork*.  30.3.2020. Viitattu 28.8.2020. (englanniksi)
12. ↑  Lopez, Riley: The Weeknd Teases Upcoming After Hours Remix EP *Run The Trap*.  1.4.2020. Viitattu 28.8.2020. (englanniksi)
13. ↑  After Hours by The Weeknd, Reviews and Tracks *Metacritic*. Viitattu 19.9.2020. (englanniksi)
14. ↑  After Hours by The Weeknd reviews *AnyDecentMusic?*. Viitattu 19.9.2020. (englanniksi)
15. ↑  McDuffie, Candace: Album Review: The Weeknd Picks up the Pieces on the Sonically Fearless After Hours *Consequence of Sound*.  24.3.2020. Viitattu 19.9.2020. (englanniksi)
16. ↑  Carey, Jacob: The Weeknd After Hours *Exclaim!*.  23.3.2020. Viitattu 19.9.2020. (englanniksi)
17. ↑  Craigg, Michael: The Weeknd: After Hours review – agile blend of usual sex and self-hate *The Guardian*.  20.3.2020. Viitattu 19.9.2020. (englanniksi)
18. ↑  Britton, Luke: The Weeknd – 'After Hours' review: his most all-encompassing record to date is also an existential quandary *NME*.  20.3.2020. Viitattu 19.9.2020. (englanniksi)
19. ↑  Dolan, Jon: The Weeknd Is Alone Again, Naturally, on ‘After Hours’ *Rolling Stone*.  23.3.2020. Viitattu 21.9.2020. (englanniksi)
20. ↑  Aswad, Jem: The Weeknd’s ‘After Hours’: Album Review *Variety*.  20.3.2020. Viitattu 21.9.2020. (englanniksi)
21. ↑  Smyth, David: The Weeknd – After Hours review: Shadowy escapism for the great lock-in *Evening Standard*.  20.2.2020. Viitattu 21.9.2020. (englanniksi)